Diari Oficial de la Generalitat Valenciana


Sumari del DOGV 7934, del 12-12-2016 (2016/9148)

RESOLUCIÓ de 15 de novembre de 2016, del rector, relativa a la creació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2016/11/15/(1)/dof/vci/html**

### Dades del document

Número de DOGV
:   7934

Data del DOGV
:   12-12-2016

Secció del DOGV
:   I. DISPOSICIONS GENERALS

Número del document
:   2016/9148


Data del document
:   15-11-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * universitat
    * legislació
    * dades personals

RESOLUCIÓ de 15 de novembre de 2016, del rector, relativa a la creació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2016/9148]  
L'article 20 de la Llei orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la supressió dels fitxers que s'indiquen en els annexos I i II d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
  
Tercer  
Els responsables dels fitxers automatitzats esmentats en els annexos adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats esmentats en els annexos poden exercir el dret d'accés, de rectificació i de cancel·lació de les dades davant de l'òrgan competent i de la manera reglamentàriament establida, en els casos previstos en la legislació vigent.  
  
Cinqué  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
València, 15 de novembre de 2016.- El rector: Francisco José Mora Mas.  
  
  
ANNEX I  
Nom del fitxer: projecte TACTIS.  
  
Motiu de la supressió: s'han acomplit les finalitats per a les quals se sol·licitaren les dades i no pertoca continuar-ne el tractament.  
  
Destinació de la informació o previsions adoptades per a la destrucció: s'han destruït totes les dades contingudes en el fitxer i verificat la irrecuperabilitat d'aquestes.  
  
  
ANNEX II  
Nom del fitxer: fitxer de promoció lingüística.  
  
Motiu de la supressió: s'han acomplit les finalitats per a les quals se sol·licitaren les dades i no pertoca continuar-ne el tractament.  
Destinació de la informació o previsions adoptades per a la destrucció: s'han destruït totes les dades contingudes en el fitxer i verificat la irrecuperabilitat d'aquestes.


Còpia Permalink ELI